
ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

31 ΔΕΚΕΜΒΡΙΟΥ 1986 


ΤΕΥΧΟΣ ΤΕΤΑΡΤΟ 



ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ρυμοτομικού σχεδίου Ιεράπετρας Ν. Λασιθίου προς 
επιβολή προκηπίων σε μερικούς δρόμους του σχεδίου πόλης. . 1 
Καθορισμός ορίων οικισμών «Λουτροπόλεως Θερμής» και «Παρα¬ 
λίας Θερμής», Ν. Λέσβου, κατηγοριοποίησή τους και καθορι¬ 


σμός όρων αρτιότητας και δόμησης. 2 

Καθορισμός ορίων, όρων και περιορισμών δόμησης στους οικι¬ 
σμούς Σιταριάς και Λεπτοκαρυάς του Ν. Φλώρινας. 3 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 3239/1675 (1) 


Τροποποίηση ρυμοτομικού σχεδίου Ιεράπετρας Ν. Λασιθίου, προς επι¬ 
βολή προκηπίων σε μερικούς δρόμους του σχεδίου πόλης. 

Ο ΝΟΜΑΡΧΗΣ ΛΑΣΙΘΙΟΥ 
' Εχοντας υπόψη: 

1) Το Ν. 3200/55 «περί Διοικητικής αποκεντρώσεως». 

2) Το αριθ. 532/70 Ν.Δ. «περί συμπληρώσεως των διατάξεων 
«περί Διοικητικής αποκεντρώσεως». 

3) Το αριθ. 712/70 Β.Δ. «περί καθορισμού αρμοδιοτήτων κ.λ.π. 
Περ/κών Αρχών Υπουργ. Δημ. Έργων». 

4) Το Ν. 1032/1980 (ΦΕΚ 57Α/14.3.80) «περί συστάσεως 
Υπουργείου Χωροταξίας, Οικισμού και Περιβάλλοντος». 

5) Το άρθρο 21 του από 3.4.29 Δ/τος περί Γ.Ο.Κ. 

6) Τα άρθρα 1, 2, 3, και 70 του από 17.7.23 Ν. Δ/τος «περί 
σχεδίων πόλεων κ.λπ.» όπως μεταγενέστερα τροποποιήθηκαν και συ¬ 
μπληρώθηκαν. 


7) Τις διατάξεις του Α.Ν. 314/1968 «περί παροχής στον Υπουργό 
Βορείου Ελλάδος και τους Νομάρχας αρμοδιότητας επί θεμάτων 
εγκρίσεως, επεκτάσεως ή τροποποιήσεως σχεδίων πόλεων και οικι¬ 
σμών» (ΦΕΚ 47Α/1968), όπως τροποποιήθηκε και συμπληρώθηκε 
με το Ν.Δ. 1018/1971 (ΦΕΚ 220Α/1971). 

8) Το από 17.9.1947 Β. Δ/γμα με το οποίο εγκρίθηκε το ρυμοτο¬ 
μικό σχέδιο της πόλεως Ιεράπετρας. 

9) Τις αριθ. 1/86 και 10/86 αποβάσεις του Δημοτικού Συμβου¬ 
λίου Ιεράπετρας, με τις οποίες προτείνεται τροποποίηση του ρυμοτομι¬ 
κού σχεδίου Ιεράπετρας προς επιβολή προκηπίων σε μερικούς δρόμους 
της πόλης Ιεράπετρας για την προσαρμογή του σχεδίου προς την 
επιτόπου υφισταμένη κατάσταση και την εξυπηρέτηση των κυκλοφόρια- 
κών αναγκών της περιοχής. 

10) Το γεγονός ότι η αναγνώριση υφισταμένης οδού διαμέσου οικο¬ 
δομικού τετραγώνου αποβλέπει στην επαύξηση των κοινόχρηστων 
χώρων και την εξυπηρέτηση των κυκλοφοριακών αναγκών της περιο- 

χήί· 

11) Τη σύμφωνη γνωμοδότηση του Περ/κού Συμβουλίου Δημ. 
Έργων Τμ. Ν. Λασιθίου διατυπωθείσα στην αριθ. 120/86 πράξη 
του, αποφασίζουμε: 

Εγκρίνεται η τροποποίηση του ρυμοτομικού σχεδίου Ιεράπετρας 
προς επιβολή προκηπίων σε μερικούς δρόμους, όπως σημειώνεται στο 
από 21.8.86 θεωρημένο από τον Προϊστάμενο Πολεοδομίας και Πο- 
λεοδομικών Εφαρμογών Ν. ^«οιθίου τοπογραφικό διάγραμμα με κλί¬ 
μακα 1:500 που _ συνοδεύει αυτή την απόφαση. 

Η απόφαση αυτή να δημοσιευθεί στην Εφημερίδα της Κυβερνή- 
σεως, η δε ισχύς της άρχεται από της δημοαιεύσεως. 

Άγιος Νικόλαος, 22 Αυγούστου 1986 
Ο Νομάρχης 

Γ. ΤΖΑΝΑΚΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ, Γ1.7763 (2) 

Καθορισμός ορίων οικισμών «Λουτροπόλεως Θερμής» και «Παραλίας 

Θερμής» Ν. Λέσβου, κατηγοριοποίησή τους και καθορισμός όρων 

αρτιότητας και δόμησης. 

Ο ΝΟΜΑΡΧΗΣ ΛΕΣΒΟΥ 
' Εχοντας υπόψη: 

1. Τι<^ διατάξεις του Π.Δ. 24.4/3.5.1985 (ΦΕΚ 181 Δ') «τρόπος 
καθορισμού ορίων των οικισμών της Χώρας μέχρι 2.000 κατοίκους, 
κατηγορίες αυτών και καθορισμός όρων και περιορισμών δόμησής 
τους». 

2. Τις προτάσεις των μελετητών, ιδιωτών Μηχ/κών που τους είχε 
ανατεθεί η σχετική μελέτη, στα πλαίσια του σχεδιασμού των ανοιχτών 
πόλεων — χωριών Ν. Λέσβου. 

3. Το δελτίο αρχιτεκτονικής αναγνώρισης των οικισμών Λουτροπό¬ 
λεως Θερμής και Παραλίας Θερμής που συμπληρώθηκε από τους 
παραπάνω μελετητές, σύμφωνα με τις προδιαγραφές του πρώην Υ.Χ. 

4. Τη με αριθ. 28/1986 απόφαση του Δημοτικού Συμβουλίου 
Λουτροπόλεως Θερμής. 

5. Τη με αριθ. 49/15.10.86 γνωμοδότηση του Συμβουλίου 
Χ.Ο.Π. της Νομαρχίας μας, αποφασίζουμε: 

1. Κατατάσσουμε τους οικισμούς α) Λουτροπόλεως Θερμής στις 
κατηγορίες αξιόλογος, συνεκτικός, μεσαίος και β) Παραλίας Θερμής 
στις κατηγορίες αξιόλογος (παραλιακός, τουριστικός, δυναμικός, διά¬ 
σπαρτος, μικρός). 

2. Καθορίζουμε: α) Όριο του οικισμού Λουτροπόλεως τη γραμμή 
που ορίζεται από τα σημεία 1, 2, 3, ... 15, 16, 1 όπως αυτή εμφαίνε- 
ται στην αεροφωτογραφία 1:5.000 που συνοδεύει την Απόφαση αυτή. 

β) Όριο του οικισμού Παραλίας Θερμής τη γραμμή που ορίζεται 
από τα σημεία 1, 2, 3, ... 7, 1 όπως αυτή εμφαίνεται στην αεροφωτο¬ 
γραφία 1:5,000 που συνοδεύει την Απόφαση αυτή. Το όριο αυτό 


συμπίπτει με το όριο της περιοχής που έχει ρυμοτομικό σχέδιο σύμ¬ 
φωνα με το Π.Δ. 28.4/30.4.1954 ΦΕΚ 92 Α’. 

3. Γενικοί όροι δόμησης: 

α. Εντός των ορίων του οικισμού Λουτροπόλεως Θερμής ισχύουν 
οι γενικοί όροι δόμησης που προβλέπονται από το Π.Δ. 24.4/3.5.85 
ΦΕΚ 181 Δ' και είναι άρτια τα γήπεδα που είναι μέσα στα παρα¬ 
πάνω όρια του οικισμού και έχουν ελάχιστο εμβαδόν 1.000 (χίλια) 
τ.μ. 

Κατά παρέκκλιση των παραπάνω είναι άρτια τα οικόπεδα που είναι 
μέσα στα όρια του οικισμού, με όποιο εμβαδόν και αν είχαν στις 
3.5.1985, ημέρα δημοσίευσης του από 24.4.1985 Π.Δ. 

β. Εντός των ορίων των οικισμών Παραλίας Θερμής ισχύουν οι 
όροι αρτιότητας και δόμησης που ορίζονται από το Π.Δ. 28.4/30.4. 
1954. 

4. Ειδικοί όροι δόμησης: 

Καθορίζουμε ειδικούς όρους δόμησης για τους οικισμούς Λουτρο¬ 
πόλεως Θερμής και Παραλίας Θερμής όπως αυτοί αναγράφονται στο 
συνημμένο δελτίο αρχιτεκτονικής αναγνώρισης. Από αυτούς υποχρεω¬ 
τικοί είναι εκείνοι που αναφέρονται στο άρθρο 8 του Π.Δ. 24.4/3. 
5,85 σύμφωνα με την κατηγορία που ανήκει κάθε οικισμός σαν αδιά¬ 
φορος, ενδιαφέρων ή αξιόλογος. 

5. Πριν από κάθε κατάτμηση οικοπέδων εντός των ορίων των 
οικισμών θα πρέπει να θεωρείται το σχετικό τοπογραφικό διάγραμμα 
από το Τμήμα Πολεοδομίας και ΠΕ της Νομαρχίας ώστε να εξασφα¬ 
λίζεται η συνέχεια των δρόμων και κοινόχρηστων χώρων των οικι¬ 
σμών. 

Η απόφαση αυτή, που ισχύει από την ημέρα που υπογράφεται, μαζί 
με το σχεδιάγραμμα οριοθέτησης των οικισμών, να δημοσιευθεί στην 
Εφημερίδα της Κυβερνήσεως. 

Μυτιλήνη, 21 Οκτωβρίου 1986 
Ο Νομάρχης 
Ν. ΣΗΦΟΥΝΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 4772 (3) 

Καθορισμός ορίων, όρων και περιορισμών δόμησης στους οικισμούς 
Σιταριάς και Λεπτοκαρυάς του Ν. Φλώρινας. 

% 

Ο ΝΟΜΑΡΧΗΣ ΦΛΩΡΙΝΑΣ 
' Εχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181Δ) 3.5.1985 
«περί τρόπου καθορισμού ορίων οικισμών της Χώρας, κατηγοριών 
αυτών και καθορισμού όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων των υπόψη 
οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υπο¬ 
δείξεις των σχετικών προδιαγραφών του ΥΧΟΠ. 

4. Την 5879/16.12.85 απόφασή μας για την κατηγοριοποίηση 
των οικισμών του Ν. Φλώρινας που έχουν πληθυσμό μέχρι και 2.000 
κατοίκους. 

5. Τα πληθυσμιακά στοιχεία της τελευταίας απογραφής του Κρά¬ 
τους της ΕΣΤΕ. 

6. Την 22/91/24.10.86 γνωμοδότηση του Συμβουλίου ΧΟΠ του 
Νομού. 

7. Τις 19/86 και 23/86 αποφάσεις των Δημοτικών Συμβουλίων 
Σιταριάς και Λεπτοκαρυάς αντίστοιχα, αποφασίζουμε: 

I. Καθορίζουμε τα όρια των οικισμών Σιταριάς, Λεπτοκαρυάς του 
Ν. Φλώρινας με στοιχεία 1, 2, 3 κ.λπ., όπως αυτά φαίνονται στα 
συνοδευτικά της παρούσας σχεδιαγράμματα σε κλίμ. 1:5.000 που 
αποτελούν αναπόσπαστα τμήματα της απόφασης αυτής και συντάχθη¬ 
καν βάσει στοιχείων χαρτών και επιτόπου ελέγχου. 

II. Καθορίζουμε τους ακόλουθους γενικούς και ειδικούς όρους και 
περιορισμούς δόμησης. 


Α. Γενικοί όροι δόμησης: 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. ΦΕΚ 181 Δ/3.5.1985 και για τους 
οικισμούς: Σιταριάς, Λεπτοκαρυάς αρτιότητα γηπέδου 300 τ.μ. 

2. Για τους οικισμούς Σιταριάς, Λεπτοκαρυάς μέγιστος αριθμός 
ορόφων δύο (2) και μέγιστο επιτρεπόμενο ύψος 7,50μ. 

3. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν στις 3.5.1985, ημέρα 
δημοσίευσης του από 24.4.1985 Π. Δ/τος. 

Β. Ειδικοί όροι δόμησης: 

Για τους οικισμούς της ομάδας: 

Α. Σιταριάς, Λεπτοκαρυάς, τους ειδικούς όρους δόμησης που ανα¬ 
γράφονται στην καρτέλα που συνοδεύει την παρούσα. 

III. α) Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το τμήμα Πολεοδομίας και Π.Ε. της Νομαρχίας ώστε 
να εξασφαλίζεται η συνέχεια των υπαρχόντων κοινόχρηστων χώρων 
και η δημιουργία νέων κοινόχρηστων χώρων σύμφωνα με τα οριζό¬ 
μενα στις διατάξεις της παρ. 1 του άρθρου 6 του από 24.4.1985 Π. 
Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4.1985 
(ΦΕΚ 181Δ/3.5.85) και του Ν. 1577/85 (ΓΟΚ). 

Η απόφαση αυτή, με το σχεδιάγραμμα οριοθέτησης του οικισμού 
που τη συνοδεύει, να δημοσιευθεί στην Εφημερίδα της Κυβερνή- 
σεως. 

Φλώρινα, 29 Οκτωβρίου 1986 
Ο Νομάρχης 

ΦΩΤΗΣ ΠΑΠΑΓΙΑΝΝΗΣ 









































































































































































Υκουργεκ: Χωροταξίας ΟίκιϋμΟΜ και ΠφίβύΑ ,^οντο' 

£Ί ν*θΝΣΜ ΧΟΡΟΤΛΙ'Α* 

